Igor Tkatšov

Igor Ivanovitš Tkatšov (vene keeles Игорь Иванович Ткачёв; sündinud 12. jaanuaril 1957 Kingissepas Eesti NSV-s) on vene astrofüüsik.

Ta on lõpetanud 1980. aastal Lomonossovi Moskva Riikliku Ülikooli füüsikateaduskonna. Kaitses 1985. aastal kandidaadiväitekirja "Фазовые переходы в теориях великого объединения и ранняя Вселенная" ("Faasisiirded suure ühenduse teooriates ja varajane Universum") ning 2006. aastal doktoriväitekirja "Квантовые и классические эффекты рождения частиц в ранней Вселенной" ("Osakeste sünni kvant- ja klassikalised efektid varases Universumis").

Tkatšov on 2012. aastast Venemaa Teaduste Akadeemia Tuumauuringute Instituudi eksperimentaalfüüsika osakonna juhataja.

Tema kosmoloogiaga seotud tulemused on tähelepanuväärsed. Koos kolleegidega on ta uurinud nn vaakummullide dünaamikat – igavest inflatsiooni –, mille käigus sünnib lugematu arv universumeid, sealhulgas meie oma. Ta on kirjeldanud Universumi teket inflatsiooni lõpus kui "raske vaakumi läbipõlemist", see tähendab Suure Paugu tekkimist.

Tunnustus
2006 – valiti Venemaa Teaduste Akadeemia korrespondentliikmeks
2016 – valiti Venemaa Teaduste Akadeemia akadeemikuks
2017 – Fridmani preemia (koos Andrei Barvinski ja Aleksandr Kamenštšikiga tööde tsükli "Uued suunad varajase ja kaasaegse Universumi kosmoloogias" eest)

Publikatsioone
A. Berezin, V. A. Kuzmin, II Tkachev (1987), Dynamics of bubbles in general relativity, Physical Review D 36 (10), 2919.
DJH Chung, EW Kolb, A Riotto, II Tkachev (2000), Probing Planckian physics: Resonant production of particles during inflation and features in the primordial power spectrum, Physical Review D 62 (4), 043508.
F An, G An, Q An, V Antonelli, E Baussan, J Beacom, L Bezrukov, S Blyth, ... (2016), Neutrino physics with JUNO, Journal of Physics G: Nuclear and Particle Physics 43 (3), 030401.

Viited

Kategooria:Venemaa füüsikud
Kategooria:Astrofüüsikud
Kategooria:Kosmoloogid
Kategooria:Moskva ülikooli vilistlased
Kategooria:Sündinud 1957